[{"text_idx": "#000005", "text": "MA Diwinyddiaeth, Gweinidogaeth, a Chenhadaeth"}, {"text_idx": "#000006", "text": "Ar yr M.A. mewn Diwinyddiaeth, Gweinidogaeth a Chenhadaeth a ddilysir gan Brifysgol Durham, byddwch yn archwilio ac yn ymgysylltu a\u0302 dysgeidiaeth a thraddodiadau'r Eglwys Gristnogol drwy gydbwysedd o astudio academaidd a dibenion ymarferol. Bydd y cwrs cyffrous hwn yn rhoi sylfaen ichi mewn diwinyddiaeth ymarferol ac astudiaethau Beiblaidd, wedyn yn eich galluogi i deilwra\u2019ch astudiaeth i weddu i'ch diddordebau neu\u2019ch cefndir \u2013 boed yn ddiwinyddiaeth ymarferol, athrawiaeth, yr Hen Destament, y Testament Newydd, ysbrydolrwydd, cenhadaeth, neu hanes yr eglwys. O fewn eich pynciau dewisol, bydd llawer o ryddid ichi ganolbwyntio ar eich meysydd penodol eich hun o ddiddordeb neu wreiddio\u2019ch astudiaeth yn eich sefyllfa neu'ch ardal eich hun."}, {"text_idx": "#000007", "text": "Beth bynnag fo'ch cefndir, bydd y rhaglen yn eich annog i ddeall, beirniadu a datblygu\u2019ch disgyblaeth ddyddiol a'ch arferion fel gweinidog drwy astudio a myfyrio."}, {"text_idx": "#000009", "text": "Mae'r M.A. mewn Diwinyddiaeth, Gweinidogaeth a Chenhadaeth yn radd o\u0302l-raddedig ym Mhrifysgol Durham a ddarperir drwy Athrofa Padarn Sant. Mae'r rhaglen hyblyg hon wedi'i chynllunio gyda bywyd prysur y rhai sy'n gweithio mewn cof, sef pobl leyg a gweinidogion ordeiniedig ill dau. Gan hynny, mae'n gwrs rhan-amser (dwy flynedd ynghyd a\u0302 thraethawd hir) ac mae wedi'i rannu rhwng tri chyfnod preswyl, darpariaeth ar-lein, a chyrsiau dydd. Bydd y myfyrwyr yn mwynhau strategaethau addysgu a dysgu ymestynnol a rhyngweithiol."}, {"text_idx": "#000010", "text": "Bydd dau o'r cyfnodau preswyl yn cael eu cynnal o ddydd Llun i ddydd Mercher ar ein safle yng Nghaerdydd, lle mae gennyn ni lyfrgell helaeth ac ystafelloedd addysgu a\u0302 chyfarpar da. Mae croeso ichi addoli ochr yn ochr ag aelodau'n coleg diwinyddol yn ein capel deniadol."}, {"text_idx": "#000011", "text": "Cymwysterau sydd ei hangen er mwyn astudio"}, {"text_idx": "#000012", "text": "Mae\u2019n rhaglen MA yn addas i raddedigion mewn Diwinyddiaeth neu Astudiaethau Crefyddol, er y gellir ystyried profiad sylweddol o weinidogaeth hefyd. Er ei bod wedi'i hanelu'n bennaf at bobl sy'n ymwneud a\u0302 gweinidogaeth Gristnogol (leyg neu ordeiniedig), bydd yr un mor werthfawr i aelodau o rai grwpiau proffesiynol eraill (e.e. meddygaeth, gwaith cymdeithasol, dysgu), yn ogystal ag unigolion sydd wedi ymgymryd a\u0302 gradd israddedig mewn diwinyddiaeth neu astudiaethau crefyddol ac sydd am ehangu ar eu gwaith dysgu."}, {"text_idx": "#000013", "text": "Y Modiwlau fydd yn cael eu hastudio"}, {"text_idx": "#000014", "text": "I gwblhau'r rhaglen MA hon bydd angen ichi gymryd cyfanswm o 180 o gredydau. Mae hyn yn cynnwys chwe modiwl a addysgir (120 credyd) ac ar o\u0302l cwblhau'r cam hwn yn llwyddiannus byddwch yn symud ymlaen i'ch traethawd hir (60 credyd)."}, {"text_idx": "#000015", "text": "Isod gwelir y modiwlau ar ein cwricwlwm ni. Bydd yn ofynnol ichi ddilyn y tri modiwl cyntaf (blwyddyn un), ac wedyn byddwch yn dewis tri modiwl arall (blwyddyn dau), a bydd yr aseiniadau yn y rhain yn cael eu teilwra, mewn ymgynghoriad a\u0302 thiwtor academaidd, at eich diddordeb neu\u2019ch sefyllfa chi."}, {"text_idx": "#000016", "text": "Mae ffioedd y cwrs yn cael eu rhannu ar draws y 3 mlynedd. I fyfyrwyr sy\u2019n dechrau eu hastudiaethau yn 2022 y canlynol fydd y ffioedd:"}, {"text_idx": "#000018", "text": "Mae'n bosib y bydd myfyrwyr yn gymwys ar gyfer benthyciadau /grantiau o\u0302l-radd drwy Gyllid Myfyrwyr. I ddod o hyd i fwy o wybodaeth cysylltwch a\u0302 Chyllid Myfyrwyr ar gyfer y wlad rydych yn byw:"}, {"text_idx": "#000019", "text": "Myfyrwyr o\u2019r Alban : "}, {"text_idx": "#000020", "text": "Myfyrwyr o Ogledd Iwerddon: "}, {"text_idx": "#000021", "text": "Rydym yn croesawu ceisiau drwy'r flwyddyn i gychwyn yn unrhw flwyddyn ond mae'r cyrisua yn dechrau ym mis Medi. Rhaid i chi gyflwyno eich cais erbyn diwedd Gorffennaf."}]